Selamat datang, penjelajah, ke Avalonia.
Tamadun sederhana
yang terperangkap di sebalik banjaran yang tidak dapat diseberangi
dengan penduduk yang memanfaatkan sumber yang tak seberapa.
Yakin bahawa masa depan mereka terletak di sebalik gunung-ganang ini,
ramai yang telah cuba merentasinya.
Semuanya gagal.
Namun, harapan akhirnya cerah
kerana penjelajah terulung Avalonia, yakni keluarga Clade,
tekad untuk merealisasikan impian yang mustahil.
Memperkenalkan Jaeger Clade!
Tidak gentar Segalanya dia gasak
Tahan lasak
Perintis jejak
Bahaya ditempuhi
Dia gagah tak terperi Jaeger Clade
Satu-satunya!
Siapa pula temannya ini?
Tak lain dan tak bukan, anak kecilnya,
Searcher.
Bersama ayah dalam semua misi
Bulat hati
Kurang tinggi
Sifat ayah diwarisi
Juga minat bidang botani
Bersama-sama, mereka berdua ditakdirkan
berjaya menemukan laluan melalui banjaran yang tak dapat dilalui itu.
Walau apa saja yang berlaku.
Di gunung yang tersergam megah
Atau air terjun mencurah Ke tasik
Keluarga Clade
Menghadapi cabaran perit
Keluarga Clade
Searcher, kita boleh pergi ke sebelah sana
dengan melalui gua ini. Bagaimana keadaan kamu?
Baik. Semua jari kaki saya dah beku, jadi saya dah tak rasa sakit lagi.
Seperti yang ayah selalu kata, "Penjelajahan bukan benda main-main."
Tempat berlindung!
Inilah yang kita perlukan.
Maaf!
Awak apa?
Lari!
Searcher!
Ayah.
Dapat pun.
Sekali lagi kamu nyaris mati, Searcher.
Kamu semua nampak tak?
Kisah kita akan diceritakan sepanjang zaman!
Kerana di sebalik ufuk itulah
menantinya masa depan dan segala kegemilangan Avalonia.
Ayah.
Bagaimana dengan tumbuhan ini?
Ia meluap-luap dengan kuasa.
Ayah suka semangat ingin tahu kamu, tapi kru kita tak datang sejauh ini
hanya untuk dibiarkan tumpuan kita terganggu dek tumbuhan berkilau.
Ya, tapi bukankah "kru kita" datang untuk buat penemuan baru
yang boleh mengubah Avalonia?
Penemuan yang "kru kita" cari
terletak di sebalik pergunungan ini kerana di sanalah masa depan Avalonia.
Tapi jika "kru kita" tengok tumbuhan ini,
mereka dapat lihat bahawa inilah masa depan Avalonia.
Kru ini dah berlatih untuk buat satu perkara sejak mereka dilahirkan.
-Kartografi. -Bukan.
Iaitu untuk menemani ayah pergi ke sebalik ufuk itu.
Tapi pernahkah ayah tanya apa yang "kru itu" mahukan?
Mereka sebenarnya bukan bincang tentang kru kita, bukan?
Searcher, kita penjelajah, bukan tukang kebun.
Penjelajahan gunung itulah peninggalan kita.
Tidak, ayah. Ia peninggalan ayah.
Sudah. Kamu anak ayah.
Tapi saya bukan ayah.
Saya bukan ayah.
Maaf kerana mencelah, tapi betul juga cakap Clade Kecil.
Callisto?
Jaeger, kita tak tahu benda yang ada di sebalik gunung ini.
Tapi tumbuhan ini memang wujud.
Kita perlu cuba kaji kegunaannya demi Avalonia.
Nah.
Kamu perlukannya untuk cari jalan pulang.
Apa?
Jaeger.
Patah balik.
Ayah, tunggu.
-Jaeger. -Ayah.
Awak takkan dapat bertahan kalau bersendirian.
Ayah, berhenti!
25 Tahun Kemudian
LADANG CLADE
Selamat pagi, En. Clade.
Rory, itu nama ayah saya. Panggil saya Searcher.
Tak boleh, En. Clade.
Itu seolah-olah menghina orang yang menemui Pando.
Kalau bukan kerana penemuan encik,
kita takkan ada kuasa, lampu, kereta, radio atau...
Okey. Terima kasih, Rory.
Saya seronok berbual dengan encik. Pergi dulu, En. Clade.
Selamat pagi, Avalonia!
Setelah hujan berminggu-minggu,
akhirnya hari yang indah dan cerah menanti kita.
Ini berita baik bagi semua petani Pando di luar sana.
Anda perlu tuai tanaman itu.
Ya, jangan sampai kita kehabisan Pando.
Tanpa Pando, tiadalah sumber tenaga.
Kembali guna kuda dan pedati? Tidak, tak mahu.
Saya suka pesawat saya.
Meridian! Ethan! Sarapan pagi!
Beralih kepada berita lain, Presiden Callisto Mal
sedang bersiap untuk percutiannya yang sudah lama tertangguh.
-Selamat pagi, sayang. -Kopi dulu.
-Ucap selamat pagi kemudian. -Baik.
Ini jadi imej pertama yang terpahat di minda saya pagi ini?
Ethan, kamu tak sukakah?
Tak mungkinlah. Mana ada remaja lelaki 16 tahun
yang tak suka lihat ibu bapanya bercium?
Okey!
Tapi mak dan ayah dah tinggalkan kesan dahsyat dalam jiwa Legend.
Ya. Dia nampak sedih.
Nampaknya ada orang lupa tebas lalang di padang utara.
Ayah, lalang
cuma tumbuhan yang tumbuh di tempat yang kita tak suka.
Syukurlah anak ayah pandai.
Tapi tahu apa akan buat ayah lebih bersyukur?
Kalau saya tebas lalang padang utara?
Tengoklah dia. Pandai betul.
Tolonglah!
Ayuh!
LADANG CLADE
Searcher!
-Hei, sayang. Kenapa? -Enjin saya mati.
Boleh tolong saya?
Itulah padahnya kalau terbang sakan.
Saya buat begitukah?
Bateri Pando dah mati.
Itu tak masuk akal.
Saya ambil lenggai itu baru sejam lepas.
Tentu serangga dah rosakkan sistem akarnya lagi.
Kita akan semaikan kasih sayang kepada ladang
sebaik saja pesawat pendebu terbang semula.
Ethan!
Hei, kru dah sampai.
Kru Ethan. Bukan kru awak.
Ya, tapi kawan-kawannya suka saya.
Kita dah bincang tentang hal ini.
Ethan dah remaja. Ingat batasannya.
Yalah. Batasan. Saya faham.
-Ethan. -Apa khabar, Ethan?
Ethan.
Kardez, apa?
Kami baru balik dari kedai mainan.
Edisi khas Primal Outpost baru keluar.
Ia habis dijual dalam 15 minit.
Apa? Dah habis?
Saya sepatutnya tidur depan kedai.
Jangan risau. Kami tak lupakan awak.
Hei, Diazo. Saya tak perasan awak tadi.
Bukannya awak tak menonjol.
Saya cuma...
Apa khabar? Hei.
Saya tahu awak kena kerja pagi ini, jadi saya beli lebih untuk awak.
Yakah? Baiknya awak.
Okey, kami dah peruntukkan sedikit masa untuk kamu menggatal.
Boleh buka sampulnya sekarang?
Dengar kata haiwan barunya hebat.
Pegawai perubatan.
Tukang masak. Ya.
Saya akan masak macam-macam.
Petani.
Nah, jom kita tukar kad.
Rasanya ini lebih sesuai dengan Ethan.
PENJELAJAH
Bukankah datuk awak penjelajah terkenal?
Mungkin sifat itu ada dalam darah daging awak.
Rupanya macam rupa awak.
Kecuali yang itu.
Janganlah! Hei, Diazo.
Pulangkannya.
Hei, geng. Apa cerita?
Apa ayah buat?
-Inikah orangnya? -Ayah. Tidak.
-Hai. Saya ayah Ethan, Searcher. -Janganlah.
Kamu tentu Diazo.
Dia kerap cakap tentang kamu.
Taklah kerap sangat.
Sekali-sekala adalah.
Diazo.
Ceritalah tentang diri kamu.
Itu tak perlu.
Kamu suka berkebun?
Ethan pandai berkebun.
Kamu patut lihat dia bekerja.
Dia kuat, pintar, mengagumkan.
Atau bak kata budak-budak, hebat.
Okey.
-Bukankah kita kena buat penghantaran? -Ya.
Maaf, kawan-kawan. Kami pergi dulu.
Maaf kerana ayah saya sangat tipikal. Selamat tinggal.
-Selamat tinggal, Ethan. -Jumpa lagi, Ethan.
Selamat tinggal, ayah Ethan.
Hei, Diazo nampak hebat. Patutlah kamu menyukainya.
-Sudahlah. -Ayah teringat cinta pertama ayah.
-Kenapa ayah masih bercakap? -Kami pakai pendakap gigi.
-Sudahlah. Tolonglah. -Pendakap gigi kami tersangkut
dan seronok pula jadinya.
Apa dah jadi dengan hidup saya?
Hei!
PANDO TERBAIK LADANG CLADE
Terima kasih, Searcher.
Terima kasih, Ethan.
Terima kasih.
-Ini dia. -Terima kasih, Searcher.
Legend, pergi ambil.
Tengoklah.
Tiga generasi keluarga Clade.
Sifat siapalah Ethan warisi agaknya.
Rasanya ia agak jelas.
Dia akan membesar dan jadi seperti ayah,
dan tinggalkan kamu seperti ayah.
Awak tak apa-apa, Searcher?
Ya.
Jumpa lagi minggu depan, Ro.
Ayuh, Ethan. Mari kita pergi.
Datuk tentu bangga
dengan semua pencapaian ayah.
Jelas sekali kamu tak tahu apa-apa tentang datuk kamu.
Saya akan tahu kalau ayah ceritakan tentangnya.
Ayah, dia datuk saya.
Saya nak tahu tentang dia.
Daripada ayah.
Semua orang fikir Jaeger Clade wira yang mengagumkan.
Tapi itu kerana dia bukan bapa mereka.
Bagi ayah, dia bapa yang sangat teruk.
Dia tak peduli tentang ayah,
dia cuma nak takluki gunung-gunung itu
sedangkan ayah cuma pedulikan tentang kamu,
keluarga dan ladang kita.
Agaknya sebab itulah ayah bapa yang agak bagus.
Apa kamu kata?
Tak ada apa-apa. Saya buka mulut tapi tak ada bunyi yang keluar.
-Sebenarnya, Legend, awak... -Tidak.
Ayah dengar. Kamu kata ayah bapa yang bagus.
Boleh tahan bagus.
Anak saya rasa saya bapa yang hebat!
Saya di sini.
Apa?
Pesawat apakah itu?
Entahlah. Mak tak pernah lihat pesawat sepertinya.
Hei. Apa yang awak buat?
Cukup, awak rosakkan tanaman kami!
Clade Kecil, hei.
Dah berapa lama agaknya?
-Callisto? -Awak kenal dia?
Ya. Dia pernah bekerja dengan ayah saya.
Kenapa pemimpin Avalonia berada di laman depan rumah kita?
-Entahlah. -Mari sini.
Gembiranya saya dapat jumpa awak.
Saya pun.
-Awak tentu Meridian. -Ya.
-Saya gembira dapat jumpa awak. -Selamat berkenalan.
Juga Ethan.
Mana depan Ladang Clade.
Ayah kamu tentu rasa bangga.
Hei, tak apakah kalau kami letak Venture di sini?
Saya boleh saja suruh juruterbang saya alihkannya.
Tak susah pun.
Maksud saya, ia leceh juga, tapi tak susah.
Tak apa.
Bolehkah Venture terbang ke sebalik gunung?
Maaf. Tiada apa-apa boleh terbang setinggi itu.
Sekurang-kurangnya, belum lagi.
Tapi saya datang bukan sebab itu.
Kenapa awak datang?
Saya perlu tunjukkan sesuatu kepada awak.
-Di mana awak menemuinya? -Ia bermula di kawasan timur laut
dan ia merebak dengan cepat sejak itu.
Menurut anggaran kami, semua tanaman akan dijangkitinya
dalam masa sebulan.
Termasuklah ladang awak.
Searcher, saya memulakan ekspedisi untuk menyelamatkan Pando
dan saya mahu awak sertai saya.
Callisto, saya tidak sertai ekspedisi.
Saya bukan ayah saya.
Ya. Dia tidak kembali, awak yang kembali
dan awak bawa pulang satu keajaiban.
Tapi kini, ada sesuatu yang tak kena dengannya.
Lihatlah ia bersinar di luar sana.
Macam degupan jantung, bukan?
Searcher,
saya bersama awak semasa awak menemui Pando.
Lihatlah anugerahnya kepada kita.
Pesawat, lampu di dalam rumah.
Tapi yang paling penting,
ia tunjukkan bahawa masa depan kita bukan di luar sana,
tapi di sini.
Pando akan mati, Searcher.
Kita berdua
wajib menyelamatkannya.
-Okey. -Ya.
Bila kita akan pergi?
Nanti dulu. Kamu tak boleh ikut ayah.
Tapi kita buat semuanya bersama.
Bukan kali ini.
Jadi, apa gunanya ayah tunjuk cara untuk tanam Pando kepada saya?
Supaya kamu ambil alih ladang ini nanti.
Tapi masalah ini jauh lebih penting.
-Tak boleh. -Tapi ayah...
Ayah tak sanggup mempertaruhkan nyawa kamu.
Tidak sekali-kali.
Ethan.
Malangnya, Searcher,
setiap saat yang terbuang mengancam kewujudan Avalonia.
Biar saya ambil barang-barang saya.
Baiklah, semua orang.
Presiden Mal akan beri taklimat misi.
En. Clade, saya Caspian dan saya peminat setia...
Terima kasih.
...ayah encik.
Boleh encik tiru tandatangannya?
-Apa? -Minta perhatian.
Terima kasih, Kapten Pulk.
Walaupun Pando nampak banyak di permukaan tanah,
di bawah tanah, ia sebenarnya satu organisma tunggal
dengan sistem akar yang bersambung.
Kami percaya benda yang buat Pando sakit
menyerang jauh di dalam sistemnya, iaitu di pusatnya.
Tiga minggu yang lalu, Kapten Pulk cari laluan akarnya ke Banjaran Atlas
dan di sana ia tiba-tiba membelok ke bawah.
Mereka mula menggali,
tapi tanah terjerlus dan mendedahkan misteri lebih hebat.
Misi kita adalah untuk mengikuti laluan akar itu
hingga kita tiba di pusat Pando dan menghalang benda yang membunuhnya.
Ia menjalar ke bawah sejauh mana?
Kami tidak pasti.
Tapi masa depan Avalonia bergantung pada kemampuan kita menyiasatnya.
Clade, mari, dengar sini.
Kami tidak tahu benda apa yang ada di bawah sana.
Kalau awak nak tarik diri, saya boleh turunkan awak.
Apa? Betulkah?
Tidak, saya bergurau saja.
Lihatlah muka awak.
Kita perlu selesaikan masalah ini, jika tidak, habislah kita.
Habislah kita!
Leftenan Duffle,
boleh buat kerja awak dan bawa kami ke sana?
Baik, Kapten Pulk.
Wah, indahnya.
Kalaulah semua penduduk Avalonia dapat melihatnya.
Searcher!
Itu apa?
Yang pasti, ia tahu nama awak.
Searcher!
Apa? Meridian? Apa yang awak buat di sini?
Saya cuba tahan awak sepanjang empat jam yang lalu.
Anak kita ada di dalam pesawat awak.
Apa yang dia kata? Sayang, apa maksud awak?
Apa yang dia kata?
Katanya anak awak ada di dalam pesawat kita.
-Hei, mak. -Ethan?
Oh, hei, ayah.
Kamu bawa anjing sekali?
Apa kamu buat di sini?
Ayah. Saya cuma nak membantu.
Ethan, kita dah bincang tentang hal ini. Ayah tak benarkan.
Kamu perlu jaga ladang semasa ayah pergi.
Sekarang, pulanglah dengan mak.
Tapi...
Apa yang berlaku?
Ayah, apa benda itu?
Masuk ke dalam. Saya akan uruskannya.
Hei, kepala tajam. Cubalah tangkap saya.
Alamak.
Duffle, bawa kita pergi dari sini.
Pegang kuat-kuat!
-Legend! -Ayah akan selamatkannya.
Bersedia.
Ayah!
Apa?
-Ayah! -Ethan!
-Kita terlalu laju. -Saya tahu.
Ayuh, Venture. Pegang kuat-kuat.
Bukan hari ini.
Awak tahukah semua ini ada di sini?
Sikit pun tidak.
Kita berada di tempat yang belum dipetakan.
Okey, mereka selamat.
Kita pun selamat.
Ya. Saya tahu, saya juga gembira.
Jangan jilat. Sudahlah.
Tempat ini menakjubkan.
Jangan. Hei, Legend, jangan sentuh.
Hei, kita tak tahu benda itu.
Luahkannya.
Baiklah, sayang.
Jom kita kembali ke pangkuan keluarga.
Apa?
Apakah yang...
Hei, Legend, mari sini.
Hai, helo.
Saya manusia dari dunia atas.
Awak mungkin tak faham cakap saya, bukan?
Mestilah saya faham.
Kamu ingat saya siapa? Makhluk bodoh tak berakal?
Ya, nak.
Kamu berada bersama satu-satunya Jaeger...
Ayah?
Baiklah, beri perhatian.
Kita berada di kawasan yang belum dipetakan.
Saya tahu kamu semua rasa takut. Saya juga rasa takut.
Tapi misi perlu diteruskan.
Kita datang untuk selamatkan Pando, okey?
Tapi sebelum itu, kita perlu terbangkan pesawat kita semula.
Bagaimana dengan ayah saya?
Tidakkah dia patut didahulukan?
Dia petani. Kita tak boleh tinggalkan dia di sini.
Tiada sesiapa yang akan ditinggalkan.
Saya tahu awak risau tentang ayah awak,
tapi saya pernah lihat sendiri keadaannya di luar.
Dia tahu berikhtiar untuk hidup.
Tapi untuk selamatkan dia, kita perlu guna pesawat.
Bermakna kita perlu baiki pesawat ini.
Tapi ia akan ambil masa terlalu lama.
-Betul cakapnya, Ethan. -Apa?
Mak faham.
Tapi kita tak tahu benda yang menanti di luar sana.
Venture ialah pilihan paling selamat.
-Tapi mak... -Sayang,
apa kata kamu pergi tunggu di kokpit
sementara mak membaikinya?
Ethan, saya janji kami akan selamatkan ayah kamu.
Mujurlah awak sokong saya.
Saya akan tuntut janji itu.
Kamu semua ada tugas. Buat cepat.
Caspian, boleh awak pantau Ethan?
Ayuh, Ethan. Kita tentu seronok.
Awak suka mainan berpapan, bukan?
Kami ada mainan hebat.
Rung and Rafters, Candy Jams, Battletrip.
Tidak. Kamu bukan anak saya.
Apa ayah mengarut?
Kamu mungkin batu berbentuk aneh yang mata saya ingat manusia.
Saya bukan batu berbentuk aneh.
Itulah yang batu berbentuk aneh akan kata.
Okey.
Ayah rasa batu berbentuk aneh tahukah
yang ayah pernah beri saya parang sebagai hadiah hari jadi?
Biasalah, Jaeger Clade.
Saya baru dua tahun.
Saya nyata, ayah.
Ini memang saya.
Anak ayah, Searcher.
Searcher?
Ini mengejutkan.
Saya pun rasa begitu.
Ya.
Jadi, benda terbang yang terhempas tadi pun benar?
Ya.
Baiklah, mari kita pergi. Kita kesuntukan masa.
Tunggu.
Tunggu, hei!
Boleh buang benda di atas kepala itu?
Itu dia.
Ia tak kemas, tapi dah cukup untuk membolehkan ia terbang.
Saya mengaku, Meridian,
awak juruterbang penyembur yang berani.
Memanglah, tiga benda yang saya paling sayang,
keluarga saya, ladang saya dan terbang.
Jika perkara terakhir itu dapat melindungi yang lagi dua itu,
api pun sanggup saya tempuhi.
-Pn. Clade? -Ya, kenapa?
Ingat tak yang saya disuruh pantau anak puan?
Dia menyusahkan awak?
Suruh dia datang jumpa saya. Saya akan kerah dia bekerja.
Saya nak sangat buat begitu.
Malangnya, saya tak tahu kedudukannya.
Apa?
Ayah!
Kenderaan ini jauh lebih laju daripada traktor kita.
Saya perlu dapatkan kenderaan ini.
Hutan belantara luas yang tak tercemar yang dipenuhi makhluk menakjubkan.
Ini macam dalam Primal Outpost.
Okey, ini langsung tak sama macam Primal Outpost.
PENJELAJAH
Awak boleh lakukannya, Ethan.
Beranikan diri.
Ia dalam darah daging awak.
Okey.
Saya masih hidup.
Saya berjaya melakukannya.
Hei, Diazo. Bagaimana hujung minggu saya?
Apa yang saya buat?
Saya lari melalui terowong dahsyat untuk selamatkan ayah saya.
Tak susah pun. Ya.
Helo?
Apa?
Peliknya, tapi menarik.
Hei.
Hei, kawan.
Hei, jangan risau.
Saya baik, tengoklah.
Saya baik.
Tengoklah. Kita bukan musuh.
Okey.
Ya, mungkin padan muka saya.
Saya memang lempar awak ke dinding.
Hei, itu ayah saya punya.
Di mana awak jumpa?
Apa? Boleh bawa saya berjumpa dengannya?
Mujurlah kita terserempak.
Tapi awak tak berbahaya, bukan?
Awak memang tak nampak berbahaya, tapi manalah tahu...
Cara tercepat untuk ke mesin terbang adalah dengan melalui lembah di sana.
Okey, saya ada banyak soalan.
Contohnya,
tempat apakah ini?
Jalan berselirat bawah tanah
yang dipenuhi hidupan bernyawa
dan kebanyakannya mahu makan kita.
Macam benda ini?
Tidak, benda itu tak berbahaya.
Benda ini pula?
Benda comel itu pelik, bukan?
Setiap kali ayah buka jalan baru,
ia tutup balik laluan itu.
Okey.
Bagaimana ayah boleh sampai ke sini?
Dengan kepintaran dan kecekalan.
Selepas berbulan-bulan menghadapi cuaca yang tak tentu,
saya fikir mustahil orang boleh selamat
jika mereka mahu menyeberangi banjaran yang sejuk dan berbahaya itu.
Jadi, ayah pun cari jalan baru.
Tapi tanah terjerlus
dan ayah jumpa tempat ini.
Jadi, ayah terperangkap di sini.
Ayah tak anggap begitu, jadi...
Ayah temui tempat ini,
dan ayah terfikir,
daripada cuba menyeberangi gunung dengan mendakinya,
ayah akan ikut jalan bawah tanah.
Walaupun ayah perlu berdepan dengan segala jenis makhluk di sini.
Tiada apa-apa dapat menghalang Jaeger Clade
daripada memenuhi takdirnya.
Sehinggalah ayah terjumpa
Laut Berapi.
Di sana, tebingnya bernyawa
dan airnya akan mencairkan daging pada tulang kita.
Tapi dengan mesin terbang kamu,
kita boleh menyeberanginya
untuk merentasi pergunungan ini.
Jadi, ayah dah menemui dunia di bawah dunia kita
dan itu masih belum mencukupi?
Penemuan ini mungkin bagus untuk penjelajah picisan,
tapi bukan bagi keluarga Clade.
Sabar dulu. Saya bukan penjelajah.
Saya petani.
Petani?
Siaplah mak kamu kena jawab soalan ayah nanti.
Dia dah pergi, ayah.
Penelope dah mati?
Mati? Tidak, dia belum mati.
Dia 60 tahun dan bersenam lima hari seminggu.
Dia dah pergi.
Maksud saya, teruskan hidup dengan Sheldon.
Dua puluh lima tahun, ayah.
Selama 25 tahun, kami ingat ayah dah mati.
Ayah ingat apa?
-Tidak! Apa? -Ayah akan bunuh Sheldon!
-Apa? -Ayah memang benci dia.
-Ayah tak pernah jumpa dia. -Ayah benci namanya.
Mungkin juga wajahnya.
Ya, dia terima berita ini dengan baik.
Kita patut pergi.
Tempat ini terlalu pelik.
Siapa sangka semua ini ada di sini.
Awak memanglah tahu semua ini ada di sini
kerana awak berasal dari sini,
tapi keadaan di atas sana berbeza.
Contohnya, warna ini. Ia sangat cantik.
Pokok ini pula...
Malah, pokok ini pun hebat.
Kenapa ia buat begitu, Splat?
Oh, ya,
boleh saya panggil awak Splat?
Saya baru terfikir nama itu.
Gaya awak jatuh berdepek sesuai dengan nama itu, jadi...
Awak tersinggungkah? Saya tak tahu.
Macam inilah. Saya akan ikut awak.
Searcher, itu yang kamu panggil memanjat?
Saya petani berusia 40 tahun.
Saya tak biasa panjat bukit.
Jadi, kamu dah lupa
semua yang ayah ajar?
Tidak, saya lupa ilmu penjelajahan yang tak berguna saja.
Jadi, ya, semuanya.
Kutuklah sesuka hati kamu.
Tapi selepas ayah menyeberangi pergunungan ini,
ayah akan dijulang sebagai wira di Avalonia.
Tentu mereka bina arca untuk ayah di medan bandar.
Mereka dah bina pun.
-Yakah? -Di sebelah arca saya.
Arca kamu pun ada?
Jadi, sekarang mereka bina arca untuk semua orang, ya?
Tidak, ayah. Sayalah yang menemui Pando.
Benda yang saya cuba selamatkan di sini.
Penemuan yang telah mengubah dunia
dan menjadikan Avalonia syurga yang wujud hari ini.
Tambahan pula, arca saya lebih tinggi.
Nah, adik bulat.
Cakap macam petani yang merendah diri konon.
Mungkin kita serupa, cuma kamu saja yang tak mahu mengaku.
Saya bukan macam ayah.
Cakaplah lagi macam itu.
Apa-apalah.
Saya dah cipta peninggalan hakiki yang...
Hei. Benda ini berbahaya tak?
Mungkin.
Jangan.
Sekejap.
SEKETUL BIJIH
Ada orang lain di sini.
Itu milik Ethan.
Apa?
Saya kata, itu milik Ethan.
-Siapa Ethan? -Anak saya.
Anak kamu?
Ayah dah jadi datuk?
Agaknya, ya.
Tapi dia tidak berseorangan.
-Dia dengan apa? -Peninjau untuk Reaper.
Tugas mereka hanya
untuk mengumpan kita supaya kita mati.
Apa? Tak bolehkah benda ini bergerak lebih laju?
Apa benda ini?
Hei, kita masih mencari ayah saya, bukan?
Ya. Saya tahu.
Tapi Pando ini terjatuh dari Venture
dan kami tak suka bazirkan lenggai, jadi...
Saya nak kutip sekejap, okey?
Sekejap. Saya buat cepat-cepat. Biar saya kutip bakinya.
Splat?
Splat!
Tak apa.
Saya boleh rawat.
Biar saya tengok.
Awak boleh percayakan saya.
Sabarlah.
Jangan risau.
Itu dia.
Dah elok balik.
Ini kawan-kawan awak?
Hai, saya Ethan.
Saya ingat Splat akan bawa saya berjumpa ayah saya.
Mungkin saya silap.
Saya tak nampak ayah saya pun.
Saya pergi dululah.
-Ethan! -Ayah.
Ikut belakang saya.
-Dia siapa? -Ethan, ini datuk kamu.
Dia Jaeger Clade?
Satu-satunya.
Ikut datuk.
-Nak buat apa sekarang? -Lompat!
Apa benda ini?
Cara untuk keluar dari sini.
Ia takkan makan kita, bukan?
Tidak, cuma bukan sekarang.
-Apa? -Lari sajalah.
Ayah!
Ayuh, Searcher. Jangan memalukan ayah.
Cepat!
Hebatnya dia.
Dia tak hebat.
Dia selamatkan saya.
Ayah juga selamatkan kamu tadi.
Dia selamatkan ayah.
Itu belum apa-apa lagi, nak.
Tidak, Ethan.
Splat.
Terima kasih, kawan.
Kamu okey?
Saya bercakap dengan anak saya.
Saya okey, ayah.
Boleh tak jangan menunjuk semasa kita sibuk menyelamatkan diri?
Bertenang. Budak itu okey.
Kenapalah ayah bapa saya?
Kamu nak bincang sekarang?
Ya, apabila dua orang saling menyayangi...
Sudah! Jangan bercakap.
Masa untuk memanggang.
Ini petanda buruk.
Awas.
Naiklah.
-Meridian. -Mak.
Tidak. Jangan nak manja-manja.
Apabila kita pulang nanti, kamu akan dihukum seumur hidup.
-Saya suka dia. -Siapa dia?
-Ayah saya. -Apa?
Cepat. Jalan.
Segerombolan raksasa.
Jangan risau. Biar saya uruskannya.
Okey. Ia lebih pintar daripada yang disangka.
Saya pun boleh beritahu tadi.
Nanti dulu. Jaeger Clade?
-Satu-satunya... -Kami tahu.
Semua orang, kita terperangkap.
Itu idea yang hebat, Splat.
Splat? Namanya Splat?
-Callisto, tolak kami sikit. -Baik.
Pegang kuat-kuat.
Syukurlah kamu selamat, anak Ethan.
-Risaunya saya tadi. -Okey. Maaf.
Apa benda itu? Comelnya.
Saya nak jual barang berasaskannya.
Ini dah cukup baik.
Sisi gunung satu lagi, saya datang sekarang.
Itu bukan tujuan kami ke sini.
Ya, betul. Tumbuhan mengarut kamu itu.
Ia tak mengarut.
Baik. Tumbuhan kecil kamu yang membosankan itu.
Nak tahu apa yang membosankan?
-Kutukan balas kamu yang teruk. -Apa? Taklah.
-Ayah. -Pandainya.
Okey. Mari kita bincang macam orang dewasa.
Betul cakap Searcher.
Misi ini adalah untuk mendapatkan pusat Pando.
Kerana kita semua boleh nampak
yang masa kita tak banyak.
Selepas kita dah berjaya,
tiada apa-apa lagi akan halang kita
daripada meneruskan perjalanan ke sebalik gunung.
Setuju?
Okey. Masalah selesai.
Ayuh, Ethan. Mari kita dapatkan sampel akar Pando.
Meridian, boleh awak terbangkannya?
Baiklah, Venture. Sekarang, ia dah rasmi.
Tapi janganlah memalukan saya di depan keluarga saya.
Hei, tengoklah. Itu Jaeger yang Asal.
Satu-satunya.
-Selamat berkenalan, En. Clade. -Selamat berkenalan.
Hebatnya.
Hei, pergi dari sini. Pergi cepat.
Okey.
Nampak macam tak berbahaya saja.
Biar beringat sebelum menyesal.
Jadi, kamu cucu datuk?
Ya, itulah khabarnya.
Ceritakanlah tentang diri kamu, Ethan.
Kamu suka apa?
Berlawan, memburu?
Ada kekasih yang menunggu di kampung halaman?
Ada.
Siapa?
Orang biasa-biasa saja.
Diazo. Namanya Diazo.
Diazo, ya?
Saya amat menyukainya.
Saya cuma tak tahu nak beritahu dia
kerana saya selalu gugup begini.
Ia selalu berlaku.
Hei, datuk nak beri nasihat sikit.
Kalau kamu betul-betul nak kagumkan budak itu,
buat begini.
Umpan dia supaya terlibat dalam situasi berbahaya
yang boleh membawa maut.
Kemudian, kamu selamatkan dia.
Lagi bagus kalau ia melibatkan penjahat, buaya atau letupan besar.
Bunyinya macam bukan cara yang elok untuk memulakan hubungan.
Tambahan pula, ia berbahaya.
Berbahaya?
Kamu keturunan Clade.
Kita suka bahaya.
Cubalah.
Yakah? Okey.
Ya. Macam itulah anak Clade.
Lupakan saja Pando.
Hei, ayah.
Baguslah kerana ayah cuba mengenali Ethan.
Tapi dia mungkin tak suka penyembur api.
Baguslah kerana kamu fikir begitu.
Tapi mungkin Ethan belum tahu benda yang dia suka
selagi dia belum cuba.
Cubalah, nak.
Saya hargai semangat ayah,
tapi Ethan dah ada benda yang dia suka.
Namanya Pemetik Pando
dan dia cekap menggunakannya.
Saya hargai penghargaan kamu, tapi mungkin
kita patut biar dia pilih sendiri.
Saya hargai penghargaan ayah,
tapi mungkin ayah patut lebih menghargai saya
dan menghormati kehendak saya.
Mungkin kamu patut pergi dari sini.
Mungkin kita patut sejukkan suasana.
Okey.
Apa cadangan kamu?
Main Primal Outpost.
Ethan, masa depan Pando di tangan kita.
Rasanya kita tak ada masa untuk main kad.
Kita ada sedikit masa sebelum kita tiba di Laut Berapi.
Pergi jaga pokok kamu.
Ayah nak main kad dengan cucu ayah.
Saya nak main sekali.
Boleh sesiapa tukar senjata dengan datuk?
Saya cuma ada tanah dan alat berkebun.
Saya ada batu-bata.
Kita boleh juga baling batu.
Itu bukan kegunaan batu-bata.
Betul katanya. Datuk perlukan busur silang.
Kamu ada busur silang?
Hei, Splat curi kad saya.
Awak ada kad bagus?
Okey, masa dah tamat.
Masa tukar kad dah tamat.
Busur silang. Saya tahu awak tak mahu bagi.
Okey, masa menghadapi masalah.
Ayah dan datuk dah sedia untuk berdepan dengan
lelabah syaitan?
Datuk bunuh.
Kita tak sepatutnya membunuh.
Saya tahu namanya menakutkan.
Ya, ia tentu akan makan tanaman kita.
Itu yang kamu risaukan?
Matlamat Primal Outpost
adalah untuk membantu kita hidup dengan alam secara harmoni.
Ayah lontar batu ke arahnya.
Datuk pula panah dengan busur silang baru datuk.
Baiklah. Ia dah mati. Ayah dan datuk yang bunuh.
Macam itulah.
Atas.
Atas... Bukan keliling...
-Ya. -Buka...
Tunggu.
Lelabah syaitan sajalah serangga yang halang belalang pembunuh
daripada memusnahkan semua sumber.
Tahniah, datuk dan ayah dah mati.
Datuk setuju dengan belon ini.
Jadi, lelabah syaitan itu tak jahat?
Saya dah banyak kali kata, penjahat tiada.
Matlamat kita bukan untuk bunuh atau musnahkan raksasa.
Kita sepatutnya bina tamadun lengkap
yang memanfaatkan alam sekitar.
Ya. Datuk tak faham permainan ini.
Ayah pun.
Ia taklah susah sangat pun.
-Ayah nak tanam Pando. -Pando tiada dalam permainan ini.
Tak bolehkah kita kuasai raksasa dan gunakannya sebagai senjata?
Raksasa bukan senjata.
Apa? Tak boleh.
Lihatlah senjata baru datuk.
Dia ada raksasa, ayah nak Pando.
Tak boleh ada raksasa atau Pando.
Orang jahat pun tak ada? Peliknya permainan ini.
Jalan ceritanya lemah.
Okey. Macam inilah.
Ayah nak penjahat?
Baiklah. Ayah dan datuknya yang jahat.
Kerana ayah dan datuk buat saya sakit hati.
Remaja, biasalah.
Ayah menang.
GEISER PETAKA
Laut Berapi.
Satu-satunya benda yang menghalang Jaeger Clade
daripada merealisasikan takdirnya.
Boleh tak ayah buat aksi dramatik di tempat lain?
Apa yang awak nampak?
Akarnya merentasi siling hingga ke sebelah sana.
Kalau kita nak cari pusat Pando,
kita perlu mengharunginya.
Nanti dulu.
Kamu semua ada mata, bukan?
Kita semua lihat benda yang sama?
Itu asid.
Tiada siapa yang boleh merentasinya.
Apa yang sedang berlaku?
Ini tentu hebat.
Betulkah kita akan meneruskannya?
Kita akan buat. Baiklah.
Itu macam dalam Primal Outpost.
Mujurlah kita tak mati.
Turun dari kapal saya.
Tidak.
Awak ada lagikah benda macam ini?
Tak apa. Saya ada senjata lebih hebat.
Sasarkan pada pusatnya.
Siapa yang ajar kamu melontar?
Sheldon.
-Lindungi kami. -Baik.
Baiklah. Inilah cara untuk melontar.
Stabilkan kedudukan,
tarik nafas, tumpukan perhatian
dan teruskan gerak lontaran.
Tengoklah, gerak lontaran itu penting.
Baiklah, giliran kamu pula.
Okey, stabilkan kedudukan,
tarik nafas, tumpukan perhatian
dan teruskan gerak lontaran.
Bagus.
Sekarang, uruskan yang di sebelah kanan.
Macam itulah. Bunuh semuanya.
-Ya! -Lontar.
Ayuh, ayah.
Ya!
Kamu tak boleh lawan keluarga Clade.
Saya agak hebat bagi seorang petani, bukan?
Ya, boleh tahan.
Okey, ayah nak tahu,
kenapa kamu bertani?
Saya suka kegiatan luar,
dan tak kerja dengan orang.
Ya. Ayah faham.
Saya juga dapat curahkan jiwa dan raga kepada tumbuhan yang saya tanam.
Untuk pastikan ia tumbuh seperti yang saya kehendaki,
kuat dan hidup lama.
Peninggalan saya yang anak saya boleh banggakan.
Itu pun ayah faham.
Kamu tahu kenapa ayah tak berusaha untuk pulang?
Saya ada terfikir juga.
Ia kerana ayah terperangkap.
Ya. Saya tahu.
Terperangkap yang berbeza.
Ayah menjelajah seumur hidup ayah.
Mengejar ufuk, itu saja yang ayah tahu.
Hingga ayah korbankan segala-galanya.
Kamu...
mak kamu...
25 tahun terakhir hidup ayah.
Jika ayah tinggalkannya,
siapalah ayah?
Siapalah ayah?
Tapi...
ayah dah terlalu tua untuk berubah.
Yalah.
Mari kita minum selagi sempat.
Hai, awak.
Jangan sentuh benda itu.
Hei, berhenti.
Jangan sentuh benda itu. Hei. Jangan.
Jangan tekan butang. Splat jahat.
Awak dah cuba.
Tengoklah.
Akhirnya, mereka berbaik-baik.
Inilah masa terbaik, bukan?
Ya, Apatah lagi kerana mereka berdua sama saja.
Jangan sampai ayah dengar kamu kata begitu.
Hei, kamu nak pandu?
Mak nak minum kopi.
-Betulkah? -Ya.
Ikut saja akar itu.
Okey.
Kalaulah Diazo dapat lihat kamu sekarang.
Kamu fikir mak dan ayah tak berbual tentangnya?
Awak pandu pesawat dengan baik.
Awas, ada bongkah batu bergerak!
Saya berjaya menanganinya. Tengoklah.
Maaf.
Saya tersilap. Semuanya selamat.
Kenapalah tempat ini pelik sangat?
Entahlah.
Saya rasa tempat ini
agak hebat.
Sebenarnya, Ethan.
Mak tak pernah lihat kamu segembira ini.
Agaknya, saya...
Ladang itu terlalu kecil.
Dunia ini sangat besar.
Saya cuma rasa...
selesa. Entahlah.
Kenapa mak pandang saya begitu?
-Suka hati maklah. -Mak, jangan buat keadaan jadi pelik.
Mak-mak berhak jadi pelik.
Kami lahirkan kamu.
Ini hak kami.
Jadi, mak nak pandang kamu dan buat kamu rasa tak selesa.
Tidak, mak kena tumpukan pada jalan.
Mak, pandang depan. Mak sedang memandu.
Relaks.
Mak cuma rasa kamu perlu terus meneroka perasaan itu.
Mungkin kamu akan menemui sesuatu yang menarik.
Sudah 15 tahun datuk di sini,
tapi datuk tak pernah lihat benda sebegini.
Ini tak masuk akal.
Pando makin kuat apabila kita pergi lebih dalam.
Kalau Pando dah tenat, bukankah ia patut lebih lemah?
Presiden Mal, Reaper datang
dan ia bawa kawan-kawannya.
Apa?
Meridian, pecut!
Saya gagal melarikan diri.
Mereka tak serang kita.
Kenapa mereka tak serang kita?
Mungkin kerana benda itu.
Rasanya kita dah jumpa pusat Pando.
Apa yang ia buat?
Benda serangga perosak suka buat.
Ia cuba masuk ke dalam pusat Pando
dan membahamnya dari dalam.
Ia sedang berjuang untuk hidup.
Sebab itulah tumbuhan kita di permukaan tanah mati.
Pando halakan semua tenaganya ke sini untuk melindungi dirinya.
Tanaman kita tak sakit,
ia sedang berperang.
Mari kita tingkatkan peluangnya untuk menang.
Cakap memanglah mudah.
Kita ada Pando.
Awak tahu berapa banyak Pando yang diperlukan?
Awak ada idea lebih baik?
Ya. Kita tinggalkan perjuangan yang sia-sia ini
dan terbang melepasi banjaran gunung ini.
Bolehkah ia menyelamatkan Pando?
Tak boleh. Tapi saya hidup tanpanya. Kamu semua tentu boleh juga.
Kami takkan tinggalkan Pando hanya untuk tunaikan impian awak.
Rakyat Avalonia bergantung pada kami.
Itulah yang kita akan buat.
Saya setuju.
Ayah, apa yang ayah buat?
Macam yang kita buat di ladang.
Macam itulah anak ayah!
Perhatian, ambil semua kotak Pando dari stor kapal.
Kita akan jadikan Venture pesawat pendebu terbesar di dunia.
Kenapa, Splat?
Apa?
Apa maksudnya? Saya tak faham.
Ethan, mari sini sekejap.
Maaf, Splat. Saya kena pergi.
Ya, ayah?
Kita datang ke sini untuk selamatkan ladang kita
dan itulah yang kita akan buat bersama.
Sebenarnya,
saya rasa tak perlulah. Saya pun tak tahu nak buat apa.
Mudah saja, acu dan sembur.
Ini minat ayah.
Ini minat kita, Ethan. Ayah dan anak.
Saya rasa tindakan ini kurang betul.
Saya tak nak bunuh makhluk itu.
Jangan anggap kamu membunuh.
Kita cuma hapuskan serangga perosak yang musnahkan tanaman kita.
Kita petani, Ethan.
Inilah kerja petani.
Kalau begitu, mungkin saya bukan petani.
Apa?
Saya bukan petani, ayah.
Ethan, kenapa kamu tiba-tiba begini?
Kamu biasanya tak macam ini.
Tapi saya memang begini, ayah.
Saya tak pernah sejujur ini.
Saya rasa selesa sangat semasa menjelajahi dunia ini.
Menjelajah?
Ya. Maksud saya,
ada banyak yang boleh diterokai di sini dan...
Jadi, kamu nak jadi penjelajah?
Hei, semuanya okey?
-Diakah puncanya? -Apa?
-Memang ya, bukan? -Bukan.
-Apa yang ayah kata kepada Ethan? -Ayah tak kata apa-apa pun.
Ayah, ini bukan salah datuk.
Ayah cuba basuh otak anak saya?
-Basuh otak? -Ethan, percayalah cakap ayah.
Kamu tentu tak mahu jadi sepertinya.
Dia hanya pedulikan tentang dirinya
dan mahu takluki pergunungan ini.
Ayah kenal kamu, Ethan, dan kamu bukan begini.
Ethan, mari sini.
Ethan!
Kamu dah gila?
-Naik kenderaan ini sekarang. -Jangan ganggu saya.
Hei, apa masalahnya?
-Ayah. Masalahnya ialah ayah. -Ayah?
Ayah fikir saya akan ikut jejak langkah ayah,
tapi ayah tak pernah tanya impian saya.
Kamu masih muda.
Kamu belum ada impian.
Yang pasti, saya tahu saya tak nak jadi macam ayah.
Seumur hidup ayah, ayah berusaha
mengambil haluan yang bercanggah dengan haluan datuk.
Tapi nampaknya ayah dah jadi macam dia.
Ayah nak sangat bina peninggalan
yang kamu boleh banggakan.
Tapi mungkin ayah dah terbawa-bawa.
Ayah, sudahlah.
Ethan, ayah nak cuba minta maaf.
Ayah.
Rasanya kita dah sampai di sebelah gunung yang satu lagi.
Di sini ada air saja.
Itu mata, bukan?
Ya.
Mata yang sangat besar.
Ya.
Ia melihat kita.
Kamu tahu apa ertinya, bukan?
-Ia menilai ayah? -Bukan.
Kalau tempat ini ada mata,
ia tentu terletak pada kepala.
Kalau tempat ini ada kepala,
bermakna kita berjalan di dalam badannya selama ini.
Di usus dan sebagainya?
Ya. Sekarang, dengar dulu.
Hutan berangin sebelum ini,
itu peparunya.
Tasik berasid itu perutnya.
Mata gergasi ini pula tentu matanya.
Jadi, Reaper bukan raksasa.
-Ia sistem imun. -Apa?
Itulah yang Splat cuba beritahu saya.
Tempat ini bernyawa.
Ia benda hidup.
Kita bukan jumpa pusat Pando.
Kita jumpa jantungnya.
Jadi, selama ini,
kita tinggal di belakang badan
makhluk gergasi ini?
Ya, dan Pando membunuhnya.
Sistem imun makhluk ini tak dapat melindunginya.
Kita perlu cepat.
Apa?
Saya tak faham cakap awak, tapi ia tentu tak wajar.
Mak kena patah balik.
-Apa? -Misi dibatalkan.
Tempat ini bukan seperti yang kita sangka.
-Ada masalahkah? -Masalah besar.
Saya dan Ethan bergaduh besar.
Jadi, saya terjun dari kapal.
Kamu terjun dari kapal?
-Tapi dia selamat. -Ayah selamatkan saya.
Sedar-sedar saja, kami dah melepasi gunung.
-Apa? -Memandang tepat pada
-makhluk gergasi! -Makhluk gergasi!
Apa?
-Makhluk gergasi? -Tak mungkin.
Okey. Dunia yang kita diami ini
bernyawa.
Pando membunuhnya.
Kalau kita mahu hidup, Pando mesti dihapuskan.
-Apa? Awak nak kami musnahkan Pando? -Apa?
-Mereka tentu tak faham benda itu. -Ayah?
Ayah, berhenti.
Ayah nak ke mana?
Sebelah gunung satu lagi. Ayah nak tengok sendiri.
Ayah biar betul? Dunia ini dah tenat.
Saya perlukan bantuan ayah.
Apa yang kamu tahu tentang dunia ini?
Apa yang saya tahu?
Saya kenal benda itu.
Ayah habiskan seluruh hidup ayah
untuk buat sesuatu yang orang lain tak buat
dan ayah latih kamu sedaya upaya
supaya kamu dapat menemani ayah
semasa ayah melakukannya.
Sepatutnya, itulah peninggalan kita.
Ayah dan anak.
Ayah nak cakap soal peninggalan?
Saya akan musnahkan peninggalan saya.
Demi anak saya.
Ayah takkan buat begitu.
Yalah.
Kerana ayah bapa yang teruk.
Ya.
Tapi ayah tak perlu jadi begitu.
Nah.
Ikut arah timur untuk melepasi gunung.
Okey.
-Callisto? -Ayah.
-Lepaskan saya. -Perasaan bercampur baur sekarang.
Saya tak tahu benda yang awak rasa awak nampak.
Tapi kita datang untuk selamatkan Pando.
Rancangan itu belum berubah.
Awak tak faham tindakan awak.
-Awak akan memusnahkan Avalonia. -Tidak, lepaskan saya!
-Tolonglah dengar cakap saya! -Lepaskan saya.
Awak akan buat kesilapan besar.
Awak perlu lepaskan kami. Buka pintu ini.
Jangan buat begini. Dengarlah cakap saya.
-Apa yang ayah buat? -Ayah cuba lihat keadaan di luar.
Ethan, kamu boleh tak selit tangan melalui bawah pintu
dan capai pemegang pintu?
Sah tak boleh.
Sekejap. Itu bunyi apa?
-Jangan jilat. -Legend.
Hei, sayang. Buka pintu.
-Ia boleh buat. Buka pintu. -Buka pintu.
Ayuh, Legend. Awak boleh buat.
-Ayuh, Legend. -Buka pintu.
Buka pintu.
Macam itulah anak mak.
-Awak boleh buat. -Buka pintu!
Janganlah tengking anjing saya.
Ayah takkan tengking kalau ia dah dilatih.
Ia dah dilatih.
Dah dua hari ia tak kencing dalam rumah.
Kita berada di dalam pesawat sepanjang dua hari lepas.
Awak masih perlu buka kuncinya.
Ada suis di sebelah pemegangnya.
Legend, awak nampak suis itu?
Itu bunyi apa? Ia jilat suis itu?
Legend, jangan jilat suis.
Legend, berhenti. Legend, jangan jilat suis.
Jangan jilat suis lagi.
Okey, apa rancangannya?
Ambil alih semula pesawat ini.
Saya tak layak menerbangkan pesawat ini.
Awak terbangkanlah.
Bawa pesawat bukan mudah.
-Senangnya. -Jadi, sekarang nak buat apa?
Sistem pertahanan Pando halang makhluk itu daripada memusnahkannya.
Tapi kalau saya boleh korek lubang untuknya...
Ia boleh musnahkan Pando.
Saya akan alihkan perhatian Callisto.
Pastikan anak awak selamat di luar sana.
Apa? Dia tak boleh ikut saya.
Beritahulah dia sendiri.
Hei, ayah nak pergi tak? Masa kita tak banyak.
Ingat, semua orang, Avalonia bergantung pada kita.
Itu Searcher dan Ethan?
Apa yang berlaku?
Mereka kuasai pusat kawalan. Ayuh.
Di situ.
Tempat semua akar bergabung.
Jika Reaper menyerangnya,
seluruh tumbuhan ini akan hancur.
Meridian, buka pintu.
Maaf. Saya tak dengar.
Jangan risau, Presiden Mal.
Saya boleh uruskannya.
Caspian!
Tunggu di sini.
Kamu dan Splat kumpulkan semua makhluk
dan suruh ia datang ke sini.
-Yang lain, ayah akan uruskan. -Ayah boleh buat.
Ethan,
maaf jika ayah buat kamu rasa kamu perlu jadi petani
untuk membanggakan ayah.
Kamu dah membanggakan ayah.
Saya tahu.
Lepaskan kuk kawalan itu.
Okey.
Kawal kuk itu.
Lepaskan, kawal, lepaskan, kawal. Yang mana satu?
Hei, kawan-kawan. Kamu ingat saya lagi?
Meridian, hentikan pesawat sekarang.
Tiada masalah. Kita pun dah sampai.
Sekarang, awak nampak masalah kita?
Itu jantungnya.
Tidak.
Bangun, Searcher.
Ayah?
Peninggalan ayah bukan pergunungan itu.
Tapi kamu.
Sekarang, mari kita lakukannya.
Ayah dan anak.
Itu.
Gali lagi.
Ayah!
Ke tepi! Ia dah sampai!
Ya!
Ya, kita berjaya.
Kita berjaya.
Bukan?
Kita dah terlambat.
Baiklah, selepas ini, tiada kuasa, kopi sejuk dan rakyat mengamuk.
Siapa dah bersedia untuk pulang?
Sebenarnya, saya nak singgah di satu tempat
untuk ayah saya.
Seumur hidup ayah, ayah tertanya-tanya tentang saat ini.
Apa akan jadi?
Bagaimanakah keadaannya?
Bagaimana rasanya?
Jadi, bagaimana perasaan ayah?
Ia terasa...
sempurna.
Setahun Kemudian
BAPA YANG AGAK BAGUS
AYAH DARIPADA ETHAN
Ke hadapan ayah, walaupun setahun ini sangat mencabar,
saya kagum melihat kehebatan manusia menyesuaikan diri.
Penelope.
Kita berdaya kreatif.
Sheldon?
Kita mengejutkan.
Jelas sekali, dunia sudah berubah.
Terima kasih.
Lantas terus berubah.
Walaupun kita tak dapat hidup seperti dulu,
kini kita berpeluang untuk membina masa depan yang lebih cerah.
Kita masih belum berjaya, tapi kita akan berjaya juga akhirnya.
Kerana peninggalan terbaik yang kita boleh tinggalkan
ialah masa kini yang menjadikan esok anugerah yang dinanti-nantikan.
Terima kasih,
atas segala pemberian ayah.
Saya akan berusaha untuk menyaingi kehebatan ayah.
Saya harap saya membanggakan ayah.
Salam sayang,
anak ayah.
TAMAT.
DAN DIBINTANGI OLEH...
Keluarga Clade Keluarga Clade
Mainkan muzik Mulakan perarakan
Berani
Baik hati
Di laut, langit dan darat
Bersama, ikatan erat
Keluarga Clade
Menempuhi hidup baru
Peninggalan mereka
Berdepan segala cabaran
Bersama sekeluarga
Keluarga Clade Keluarga Clade
Layak disanjung dan dipuji
Berdiri gagah
Bertaruh nyawa
Menempuh jalan baru
Daripada datuk hingga cucu
Keluarga Clade
Menjelajah atau berladang
Kuatkan suara laungan
Lagu didendang
Untuk keluarga Clade
Dan pengembaraan yang tak habis-habis
Mereka keluarga Clade
Terjemahan sari kata oleh Noorsalwati